KOMISSION ASETUS (EY) N:o 897/94,

annettu 22 päivänä huhtikuuta 1994,

neuvoston asetuksen (ETY) N:o 2847/93 soveltamista koskevista yksityiskohtaisista säännöistä yhteisön kalastusalusten jatkuvaan paikantamisjärjestelmään liittyvien koehankkeiden osalta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93() ja erityisesti sen 3 artiklan 4 kohdan,

sekä katsoo, että

asetuksen (ETY) N:o 2847/93 3 artiklassa säädetään tiettyjä yhteisön kalastusalusluokkia koskevien jatkuvaan paikantamisjärjestelmään, joka toimii joko maa- tai satelliittiasemasta käsin ja jonka tiedonsiirto tapahtuu satelliittiviestinnän avulla, liittyvien jäsenvaltioiden koehankkeiden toteuttamisesta ennen 30 päivää kesäkuuta 1995, sekä tarvittaessa automaattisten paikanrekisteröintilaitteiden käytön arvioimiseen liittyvien koehankkeiden toteuttamisesta,

koehankkeiden tarkoituksena on edellä mainittuihin järjestelmiin käytettävän teknologian ja sisällytettävien alusten arviointi, jotta neuvosto voi ennen 1 päivää tammikuuta 1996 päättää niiden käyttämisestä kalastustoiminnan valvonnan tehokkuuden parantamiseksi,

sen vuoksi on tarpeen jäsenvaltioiden koehankkeiden toteuttamiseksi vahvistaa yksityiskohtaiset soveltamissäännöt erityisesti kunkin jäsenvaltion koehankkeisiin osallistuvien alusten lukumäärän, alusten lähettämien tai vastaanottamien tietojen keräämis- ja automaattisen käsittelymenettelyn ja jäsenvaltioiden välisen tietojen vaihdon osalta,

kyseisten koehankkeiden seuraamisen ja jäsenvaltioiden välisen yhteistyön varmistamiseksi jäsenvaltioiden olisi ilmoitettava komissiolle koehankkeiden toteuttamisesta, ja

tässä asetuksessa säädetyt toimenpiteet ovat kalastus- ja vesiviljelyalan hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

Tässä asetuksessa vahvistetaan tietyt edellytykset, joilla jäsenvaltiot toteuttavat asetuksen (ETY) N:o 2847/93 3 artiklassa säädetyt koehankkeet, jotka liittyvät yhteisön kalastusalusten jatkuvaan paikantamisjärjestelmään, joka toimii joko maa- tai satelliittiasemasta käsin ja jonka tiedonsiirto tapahtuu satelliittiviestinnän avulla, sekä tarvittaessa automaattisten paikanrekisteröintilaitteiden käyttöön liittyvät koehankkeet.

2 artikla

1. Jäsenvaltiot toteuttavat tarpeelliset toimenpiteet pannakseen toimeen:

a) koehankkeita, jotka liittyvät satelliittiviestintää käyttävään yhteisön kalastusalusten jatkuvaan paikantamisjärjestelmään ja joita sovelletaan jäsenvaltion lipun alla purjehtivien alusten vähimmäismäärään, jonka on oltava vähintään sama kuin jäsenvaltion yli 50 metrin pituisten alusten määrä, jos kyseinen määrä on yli 10 alusta, muutoin vähintään 10 alusta. Jokaisen jäsenvaltion alusten vähimmäismäärä määritellään liitteessä I;

b) halutessaan täydentäviä koehankkeita, jotka liittyvät automaattista paikanrekisteröintijärjestelmää käyttävään yhteisön kalastusalusten jatkuvaan paikanrekisteröimiseen ja joihin osallistuu enintään sama määrä aluksia kuin mitä on säädetty a alakohdassa tarkoitettuihin koehankkeisiin.

2. Jäsenvaltioiden on huolehdittava, että 1 kohdassa tarkoitettuihin koehankkeisiin osallistuvien alusten pituus on yli 17 metriä. Jäsenvaltiot voivat kuitenkin soveltaa koehankkeita rajoitettuun määrään aluksia, joiden pituus on alle 17 metriä, jos kyseisten alusten toimintaan sovelletaan pyyntiponnistusten rajoituksia.

3. Koehankkeet on toteutettava 1 päivästä heinäkuuta 1994. Koehankkeiden on oltava toiminnassa kaikissa jäsenvaltioissa 1 päivästä lokakuuta 1994 ja pysyttävä toiminnassa vähintään 30 päivään kesäkuuta 1995.

4. Jäsenvaltiot voivat päättää yhteisten koehankkeiden toteuttamisesta, sanotun kuitenkaan rajoittamatta 1 kohdassa vahvistettujen edellytysten soveltamista.

3 artikla

Jokaisen jäsenvaltion on nimettävä toimivaltainen viranomainen, jonka tehtävänä on toteuttaa koehankkeet, ja annettava viimeistään kuukauden kuluttua tämän asetuksen voimaantulosta komissiolle tiedoksi kyseisen viranomaisen nimi, osoite, puhelin- ja telekopionumero.

4 artikla

Jokainen jäsenvaltio toteuttaa tarpeelliset toimenpiteet, jotta koehankkeisiin sisältyy:

a) koehankkeisiin osallistuvilla kyseisen jäsenvaltion lipun alla purjehtivilla aluksilla olevat laitteet;

b) tietojen käsittelyyn tarkoitetut laitteet, joiden avulla 3 artiklassa tarkoitetut toimivaltaiset viranomaiset voivat käsitellä 2 artiklassa tarkoitettujen kalastusalusten lähettämiä tai vastaanottamia tietoja sekä muiden jäsenvaltioiden toimivaltaisten viranomaisten välittämiä tietoja.

5 artikla

Satelliittiviestintäjärjestelmää käyttävien koehankkeiden osalta 4 artiklan a kohdassa tarkoitettujen laitteiden on:

1) mahdollistettava jatkuva paikantaminen siten, että asianomaisen jäsenvaltion lipun alla purjehtivien alusten paikantamisvirhe on alle 500 metriä ja luotettavuusväli on 99 prosenttia joko maa- tai satelliittiasemasta käsin ja riippumatta siitä, millä vesillä kyseiset alukset purjehtivat tai missä satamassa ne ovat;

2) taattava kerran tunnissa tapahtuva automaattinen maantieteellistä asemaa koskevien tietojen, joissa oleva paikantamisvirhe on alle 500 metriä ja luotettavuusväli on 99 prosenttia, sekä päiväyksen ja kellonajan, jolloin paikka on vahvistettu, siirto asianomaisen jäsenvaltion lipun alla purjehtivilta aluksilta 3 artiklassa tarkoitetun lippuvaltion toimivaltaiselle viranomaiselle ja lippuvaltion suostumuksella komissiolle sen pyynnöstä;

3) varmistettava 2 kohdassa tarkoitettujen tietojen luotettavuus.

6 artikla

Automaattista paikanrekisteröimisjärjestelmää käyttävien täydentävien koehankkeiden osalta 4 artiklan a kohdassa tarkoitettujen laitteiden on:

1) mahdollistettava maantieteellisen aseman sekä päiväyksen ja kellonajan, jolloin paikka on vahvistettu, automaattinen ja jatkuva rekisteröinti siten, että paikantamisvirhe on alle 500 metriä ja luotettavuusväli on 99 prosenttia riippumatta siitä, millä vesillä kyseiset alukset purjehtivat tai missä satamassa ne ovat;

2) varmistettava 1 kohdassa tarkoitettujen tietojen luotettavuus.

7 artikla

Edellä 4 artiklan b kohdassa tarkoitettujen laitteiden on käytetystä järjestelmästä riippumatta mahdollistettava lippuvaltion suorittama:

1) edellä 5 artiklan 2 kohdassa ja 6 artiklan 1 kohdassa tarkoitettujen tietojen kerääminen, käsittely, rekisteröinti ja keskittäminen automaattisen tietojenkäsittelyn avulla. Jäsenvaltiot toteuttavat tarpeelliset toimenpiteet tietojen säilyttämiseksi 31 päivään joulukuuta 1995;

2) lippuvaltion alusten lähettämien tai vastaanottamien tietojen automaattinen siirtäminen sen jäsenvaltion toimivaltaiselle viranomaiselle, jonka vesillä kyseiset alukset purjehtivat, ja lippuvaltion suostumuksella komissiolle sen pyynnöstä.

8 artikla

1. Jäsenvaltioiden on tehtävä yhteistyötä 7 artiklan 2 kohdassa tarkoitettujen tietojen siirtämisen varmistamiseksi.

2. Jokainen lippuvaltiona oleva jäsenvaltio toteuttaa tarpeelliset toimenpiteet, jotta sen alusten 2 artiklan 1 kohdan a alakohdassa tarkoitettujen koehankkeiden yhteydessä lähettämät yksittäiset tiedot ilmoitetaan 7 artiklan 2 kohdassa tarkoitetulle toimivaltaiselle viranomaiselle 60 minuutin kuluessa lippuvaltiona olevan jäsenvaltion vastaanotettua tiedot ja kaikissa tapauksissa 120 minuutin kuluessa sen alusten lähetettyä tiedot.

Tähän tarkoitukseen ne voivat käyttää molemminpuolisesti hyväksyttävää tietojen vaihdon muotoa.

3. Edellä 2 kohdassa tarkoitettu toimivaltainen viranomainen, joka vastaanottaa tiedot, toteuttaa tarpeelliset toimenpiteet niiden käsittelemiseksi automaattisen tietojenkäsittelyn avulla.

9 artikla

1. Jäsenvaltiot siirtävät komissiolle luettelon niiden liitteessä II tarkoitettujen koehankkeiden toteuttamiseen liittyvistä tiedoista viimeistään kuukautta ennen koehankkeiden toiminnallista toteuttamista. Jäsenvaltiot, jotka ovat siirtäneet kyseiset tiedot neuvoston päätöksen 89/631/ETY() soveltamisen yhteydessä, vapautetaan kuitenkin tästä velvollisuudesta.

Jäsenvaltiot tiedottavat säännöllisesti komissiolle koehankkeittensa toteutumisesta.

2. Silloin kun on syytä lisätä, poistaa tai korvata alus tai muuttaa alukseen liittyviä tietoja, lippuvaltiona oleva jäsenvaltio ilmoittaa siitä komissiolle.

10 artikla

Jäsenvaltioiden välisen yhteistyön helpottamiseksi komissio välittää jokaiselle jäsenvaltiolle tiedot, jotka se on saanut 9 artiklan mukaisesti, ja varmistaa asetuksen (ETY) N:o 2847/93 36 artiklassa säädetyn menettelyn mukaisesti jäsenvaltioiden toteuttamien koehankkeiden seuraamisen.

11 artikla

Jokainen jäsenvaltio antaa komissiolle väliaikaisen kertomuksen sen toteuttamien koehankkeiden kehityksestä ennen 31 päivää maaliskuuta 1995. Jokainen jäsenvaltio antaa ennen 31 päivää elokuuta 1995 komissiolle lopullisen kertomuksen, joka sisältää tietoja erityisesti järjestelmien kustannus/tehokkuus -suhteesta, käytettyjen järjestelmien avoimuuden takeista sekä yhteisön kalastusalusten jatkuvien paikantamisjärjestelmien tulevaisuuteen liittyvistä suosituksista.

Näiden kertomusten perusteella komissio antaa neuvostolle jäsenvaltioiden toteuttamia koehankkeita koskevan kokonaisarviointikertomuksen, joka tarvittaessa sisältää yhteisön kalastusalusten jatkuvan paikantamisjärjestelmän perustamista koskevat ehdotukset.

12 artikla

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 22 päivänä huhtikuuta 1994.

Komission puolesta

Yannis PALEOKRASSAS

Komission jäsen

() EYVL N:o L 261, 20.10.1993, s. 1

() EYVL N:o L 364, 14.12.1989, s. 64

LIITE I

>TAULUKON PAIKKA>

LIITE II

Luettelo 9 artiklassa tarkoitetuista tiedoista:

- asianomaisten alusten lukumäärä ja niiden tekninen kuvaus (kalastusalusrekisterin sisäinen numero, nimi, ulkoinen tunnus, pituus, vetoisuus, moottorin teho, radiokutsutunnus, alustyyppi, tavanomaisesti harjoitettu pyyntityyppi),

- asetuksen 4 artiklassa tarkoitettujen laitteiden tekniset ominaisuudet.